เรื่องร้องเรียน (ถนน,ร้องเรียน,การเดินทาง,สอบถาม,สัตว์จรจัด,เสียงรบกวน,ความปลอดภัย) วันที่ 2023-08-21 03:16:57 — แขวงสามเสนใน เขตพญาไท จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032997

ขอให้แก้ไขปัญหาเหตุเดือดร้อนจากสุนัขจรจัด บริเวณ หน้าร้านจำหน่ายสินค้าเบ็ดเตล็ด ชื่อร้านสวัสดี (ไม่ทราบเลขที่แน่ชัด) ถนนสุทธิสารวินิจฉัย แขวงสามเสนใน เขตพญาไท กรุงเทพมหานคร จุดสังเกตร้านจำหน่ายสินค้าเบ็ดเตล็ดดังกล่าว จะอยู่ก่อนถึงซอยทางเข้าธนาคารออมสินสำนักงานใหญ่ ทางด้านหลัง เนื่องจากผู้ร้องแจ้งว่าประสบปัญหาสุนัขจรจัด 1 ตัว ชื่อหรั่ง หรือฝรั่ง เป็นสุนัขพันธุ์ไทย รูปร่างอ้วน สีขาวสลับกับสีน้ำตาล มีพฤติกรรมดุร้าย ไล่เห่า และกัดประชาชนที่สัญจรผ่านหน้าร้านจำหน่ายสินค้าเบ็ดเตล็ดดังกล่าว โดยเจ้าของร้านเป็นบุคคลเพศชาย สัญชาติจีน  (ทราบชื่อเล่น) อายุประมาณ 60 ปีขึ้นไป สูงประมาณ 165 เซนติเมตร รูปร่างอ้วนท้วม สีผิวขาว เป็นคนคอยให้อาหารสุนัข แต่ยืนยันกับผู้ที่ถูกสุนัขจรจัดตัวดังกล่าว ไล่เห่า หรือกัด ว่าตนเองไม่ใช่เจ้าของ เพียงแต่ให้อาหารสุนัขตัวดังกล่าวเท่านั้น และในบางครั้ง สุนัขจรจัดตัวดังกล่าว ก็จะไปนอนอยู่บริเวณด้านหน้าร้านสะดวกซื้อ เซเว่น-อิเลฟเว่น สาขาสุทธิสาร ซอย 2 ซึ่งร้านสะดวกซื้อ เซเว่น-อิเลฟเว่น จะอยู่ห่างจากร้านจำหน่ายสินค้าเบ็ดเตล็ดดังกล่าว ประมาณ 2 คูหา (ตามผู้ร้องแจ้ง) ลักษณะของสุนัขตัวดังกล่าว มักจะนอนเฉยๆ และจะเดินตามคนที่เดินผ่าน หลังจากนั้นก็กัด ในวันจันทร์-วันศุกร์ เจ้าของร้านจะนำสุนัขไว้ภายในบ้าน เพราะมีประชาชนเดินทางจำนวนมาก ซึ่งคาดการณ์ว่าอาจเกรงว่าสุนัขจะกัด แต่หากเป็นวันเสาร์ วันอาทิตย์ จะนำสุนัขมานอนหน้าร้าน โดยเมื่อวันที่ 4 สิงหาคม 2566 ช่วงเวลาประมาณ 14.00 น. ผู้ร้องได้เดินผ่านร้านสะดวกซื้อ เซเว่น-อิเลฟเว่น สาขาสุทธิสาร ซอย 2 ได้ถูกสุนัขตัวดังกล่าวกัด ทั้งที่ผู้ร้องเดินผ่านอย่างเงียบๆ ไม่ได้ส่งเสียงดัง หรือมีพฤติกรรมใดให้สุนัขตกใจกลัว อีกทั้งผู้ร้องแจ้งว่าเคยถูกสุนัขตัวดังกล่าววิ่งไล่เห่า เหมือนจะกัด แต่ผู้ร้องหนีได้ทัน และผู้ร้องทราบว่ามีคนเคยถูกสุนัขตัวดังกล่าว วิ่งไล่เห่า และถูกกัด จำนวนหลายคนแล้ว เบื้องต้นได้มีเจ้าหน้าที่จากสำนักงานเขตพญาไท ลงพื้นที่จับสุนัขจรจัดตัวดังกล่าวหลายครั้งแล้ว แต่ไม่สามารถจับได้ เนื่องจากเจ้าของร้านจำหน่ายสินค้าเบ็ดเตล็ดดังกล่าว ไม่ยินยอมให้จับสุนัขจรจัดไป โดยประสบปัญหา ได้รับความเดือดร้อนมาเป็นระยะเวลาประมาณ 6 เดือนแล้ว ส่งผลให้ผู้ร้อง และประชาชนท่านอื่น หวาดกลัว ไม่กล้าสัญจรผ่านเส้นทางดังกล่าว เพราะเกรงว่าจะถูกสุนัขจรจัดกัด จึงประสงค์ให้หน่วยงานที่เกี่ยวข้องเข้ามาดำเนินการแก้ไขปัญหาโดยการจับสุนัขจรจัดออกไปจากพื้นที่ด้วย เพื่อเป็นการบรรเทาความเดือดร้อนให้แก่ผู้ร้อง และประชาชนท่านอื่นต่อไป เบื้องต้นได้แจ้งรายงานผลการปฏิบัติงานจากกรุงเทพมหานคร (ตามเลขที่รับแจ้ง traffy fondue (4FN9ZW)) ให้ผู้ร้องทราบว่ากรุงเทพมหานคร โดยสำนักงานเขตพญาไท เจ้าหน้าที่ฝ่ายสิ่งแวดล้อมและสุขาภิบาล ลงพื้นที่ตรวจสอบข้อเท็จจริง วันที่ 8,9 สิงหาคม 2566 พบสุนัขตามแจ้ง โดยได้พูดคุยสอบถามกับเจ้าของร้านชำ ทราบว่าสุนัขดังกล่าวอยู่ร่วมกับชุมชนมาตั้งแต่เกิด ปัจจุบันแก่มากแล้ว อายุประมาณ 12 ปี และป่วยเป็นมะเร็ง ได้รับการทำหมันและฉีดวัคซีน รวมทั้ง ค่ารักษาเมื่อป่วย โดยการช่วยกันรวบรวมเงินจากผู้ที่รักสุนัขในชุมชนบริเวณดังกล่าว โดยจากการลงพื้นที่ทั้ง 2 วัน สุนัขดังกล่าว ส่วนมากจะนอน และมักจะอาศัยนอนในร้านค้าและที่บริเวณใกล้เคียง ซึ่งเอ็นดูสงสารสุนัข ทั้งนี้ ได้กำชับให้ร้านค้าและผู้ที่อาศัยใกล้เคียงช่วยดูแล และระมัดระวัง เพื่อไม่ให้สร้างความเดือดร้อนแก่ผู้อาศัยใกล้เคียง ซึ่งผู้ร้องแจ้งว่า สุนัขตัวดังกล่าวแก่มากแล้วจริง แต่ในส่วนที่ระบุว่า ป่วยเป็นมะเร็ง ได้รับการทำหมันและฉีดวัคซีน นั้นไม่มีเอกสารยืนยันข้อเท็จจริง เป็นการกล่าวอ้างจากเจ้าของร้านเท่านั้น และโต้แย้งรายงานผลในประเด็น สุนัขดังกล่าวอยู่ร่วมกับชุมชนมาตั้งแต่เกิด การทำหมันและฉีดวัคซีน รวมทั้ง ค่ารักษาเมื่อป่วย โดยการช่วยกันรวบรวมเงินจากผู้ที่รักสุนัขในชุมชนบริเวณดังกล่าว นั้นเป็นความจริง เพราะสุนัขเป็นสุนัขเลี้ยงของเจ้าของร้านมิใช่สุนัขเลี้ยงร่วมกันของชุมชน ล่าสุดช่วงเช้าของวันที่ 20 สิงหาคม 2566 ผู้ร้องเดินผ่านร้านแต่เดินอยู่คนละฝั่งถนนพบสุนัขนอนอยู่หน้าบ้าน และมีพฤติกรรมมองในลักษณะจะเข้ามากัดผู้ร้อง ทำให้ผู้ร้องเดือดร้อนมาก และการใช้ชีวิตของผู้ร้องต้องเดินทางอ้อมไกล ต้องเรียกใช้วินรถจักรยานยนต์รับจ้าง ในการเดินทางออกจากที่พัก เพื่อเลี่ยงไม่ให้สุนัขกัด จึงเห็นว่าเจ้าของร้านฯ ควรนำสุนัขเข้าไปเลี้ยงดูในบ้านทุกวัน หรือหากปฏิเสธไม่ยอมรับว่าเป็นเจ้าของก็ควรให้เจ้าหน้าที่กรุงเทพมหานครนำตัวสุนัขออกจากพื้นที่ เพื่อความปลอดภัยของผู้พักอาศัยในพื้นที่  

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata